**[Beszámoló a kerekesszékes szakág 2018/2019 évi költségvetés felhasználásáról és az elért eredményekről.](https://3.basecamp.com/3607951/buckets/5830903/todos/1820670375/edit?replace=true" \o "Edit this to-do)**

**Pénzügyi elemzés:**

A 2018-as évben mióta átvettem a szakág vezetését (május) minden a megadott terv szerint haladt. Egyedül a siket jelnyelv tanfolyam, illetve a kerekesszékes nyílt nap nem valósult meg a tervek közül. Ennek ellenére a végleges költségvetésünk, ahogy az látható is mindössze 28.923 Ft-al lett több, mint a kijelölt 3.000.000 Ft.

A paralimpiai bizottság felé teljes mértékben sikerült minden költséggel elszámolni és a szerződések, valamint kifizetések is megtörténtek mindenki felé.

**Eredményesség, fejlődések:**

A 2018-as év szerencsére jó irányú változásokat hozott mind játékos szám, mind pedig versenyeredmények terén. Az eddig 3 fős játékos keret mellé csatlakozott 1 férfi, illetve 1 hölgy játékos is, így a csapat létszáma kibővült 5 főre. A legjobb eredményük a 2017-es évben a Magyarországon megrendezésre kerülő Magyar Kupa 13. helyezés, míg tavaly sok évi várakozás után részt vettünk az első nemzetközi tornánkon, a 13. Prága Open-en, ahol a csapat remek helytállással szerepelt és a 11. helyen végzett.

Ezen a versenyen kívül a hazai versenyeken szoktak általában elindulni sportolóink, ahol a lehető legjobb tudásuk szerint próbálnak helyt állni erős és teljes mértékben „ép” sportolók ellen. A 2017-es év folyamán egy szlovákiai edzőtáborban vettek részt, ahol volt többek között az edzések mellett edző mérkőzésük is a szlovák válogatott ellen. Habár a jelenlegi 5 fővel van tartalék játékosunk mind női mind pedig férfi nemben, a rengeteg tapasztalatszerzés mellett még arra is óriási szükségünk van, hogy kibővítsük a sportolói bázisunkat még több főre!